**SPOROČILO ZA JAVNOST**

**21. in 22. september – PETA MEDNARODNA KONFERENCA DeRC 2015**

Organizator: **GZS Zbornica osrednjeslovenske regije in Medobčinska pobud**a

**ZAGOTAVLJANJE INTEROPERABILNOSTI V REGIJI**

Čezmejna eLogistika, e-Javna naročila, e-uprava, eObčine, eIzobraževanje, eTurizem & eKultura, eZdravje, eMSPs in druga področja, povezana z elektronsko izmenjavo podatkov (e-), so ključnega pomena za interoperabilnost makroregij EU. Na primer, Podonavje, Jadransko-jonska pobuda, in Alpska regija predstavljajo geografska in vsebinska okolja, kjer uporaba e-Tehnologij zagotavlja hitrejše gospodarsko, kulturno in družbeno povezovanje. Iz večje perspektive pa je zagotavljanje interoperabilnosti pomembno tudi za povezovanje z Baltsko e-regijo in področjem nekdanje Svilne poti, ki jo danes že obravnavamo kot nova e-Svilna pot.

Medobčinska pobuda v Podonavski regiji poteka v Sloveniji že od februarja 2011. Zanimanje organizacij in institucij za vključitev v pobudo iz leta v leto narašča, saj le-ta pospešuje čezmejno e-sodelovanje in prispeva k večji konkurenčnosti organizacij, države in regije kot celote.

**SPODBUDITI ČEZMEJNO SODELOVANJE – prispevek k enotnemu digitalnemu trgu**

Glavni poudarek pobude konference DeRC 2015 je spodbuditi čezmejno poslovanje, in vključitev organizacij in institucij v skupni informacijski pretok ter pri tem uporabiti vse prednosti, ki jih nudijo digitalne tehnologije.

Vsako leto sodelujoči na posebnem panelu predstavijo tudi prototipne predloge za načrtovane partnerske projekte in tako spodbudijo nova partnerstva in čezmejna sodelovanja, kar vodi do oblikovanja skupnih predlogov projektov za razpise evropskih sredstev. To spodbuja razvoj e-storitev za reševanje različnih vsebin, s katerimi se srečujejo organizacije iz vsaj treh držav.

Konferenca DeRC 2015, že peta po vrsti, tako prispeva k razvoju enotnega digitalnega trga in k ustvarjanju novih delovnih mest za mlade iskalce zaposlitve v okolju na znanju temelječe družbe.

**MEDNARODNA UDELEŽBA – ZANIMANJE ZA NOVO E-SVILNO POT**

Letos bo na 10 tematskih panelih in enem plenarnem zasedanju sodelovalo prek 150 udeležencev iz 23-ih držav. Posamezni govorniki pa se bodo v konferenco vključevali tudi ob podpori video tehnologij. Plenarno zasedanje bo dostopno tudi na zahtevo za vse, ki se ne bodo mogli udeležiti uvodnega zasedanja. Po zaključku konferenčnega dela bo predstavljenih tudi 6 prototipov projektnih predlogov, na katerih organizatorja pričakujeta diskusijo in oblikovanje novih partnerstev.

Konferenco DERC 2015 soorganizirata Medobčinska pobuda in GZS Zbornica osrednjeslovenske regije.

**Videokonferenčna povezava s Kitajsko, Španijo in Kosovom.**

Več informacij in prijave:

<http://eRegion.eu/Conferences/DeRC-2015>
<http://eregion.eu/conferences/derc-2015/derc2015-outline>
<http://eregion.eu/conferences/derc-2015/derc2015-program>
<http://eregion.eu/conferences/derc-2015/derc2015-prototypes>
<http://eregion.eu/conferences/derc-2015/derc2015-registration>

kontakt: Marta Turk/015898175

GZS Zbornica osrednjeslovenske regije - Ljubljana

Dunajska 156/IX